  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Эграысь ёрос эмъяськонние выль лифтъёс вайизы. Соосты стационар юртэ но ньыль этажъем поликлиникае пуктозы. Со сярысь Удмуртиысь тазалыкез утёнъя министерстволэн пресс-службаез ивортӥз. « Лифтъёсты выльдонэз кемалась возьмаськомы ни вал, соосты эмъяськонниосты пуктон нуналысен ӧз вошъялэ. Соин ик лифтъёс ӵем тӥяськылӥзы, ӧз ужалэ, со пациентъёслы но ужасьёслы шугъяськонъёс кылдытъяз » Татьяна Новокшонова, Эграысь ёрос эмъяськоннилэн валтӥсь эмчиез Та дыре вуж лифтъёсты сэртто, выльъёсыз гужем пумозь ужаны кутскозы. «Здравоохранение» йӧскалык ӵектосъя Эграысь ёрос эмъяськонние 2021-тӥ арысен 19 автомашинаос, диагностика лэсьтӥсь лыдпусо рентген огъет, лыдпусо томограф, суйёслы роботизировать карем механотерапия ортчытон аппарат но мокет тӥрлыкъёс вуизы. Ватсаса котьдэтысь уксёен эмъяськонние тыосты шокатӥсь ньыль аппарат, пациентлэсь тазалыксэ чаклан куинь монитор, биохимической анализ лэсьтон но горд вирпырыослэсь (эритроцитъёслэсь) пуксемзылэсь ӝоглыксэ эскерись аппаратъёс басьтӥзы. Тегъёс: эмъяськонниос лифт Эгра Удмуртия  